બાપુનગર વોર્ડના કોંગ્રેસના કોર્પોરેટર જે. ડી. પટેલના એક પ્રશ્નનો લેખિત પ્રત્ત્યુત્તર પાઠવતાં સત્તાવાળાઓએ કોટ વિસ્તારમાં ટ્રાફિકનું ભારણ વધ્યું છે તેમ જણાવ્યું છે. કોટ વિસ્તારના ટ્રાફિકને ઘટાડવા તંત્ર દ્વારા કાલુપુર સર્કલ અને ગીતામંદિર જંક્શન પર નવા સિગ્નલ ઊભા કરાશે. ઢાળની પોળથી રાયપુર દરવાજા સુધીની આસ્ટોડિયા રોડ પરની હયાત મોટી ફૂટપાથ અને દબાણને દૂર કરી રસ્તો ખુલ્લો કરાશે તેમજ સારંગપુર સર્કલના આઇલેન્ડને નાનો કરાશે તેવી ખાતરી પણ તંત્રએ આપી છે.